Na podlagi petega odstavka 138. člena Zakona o urejanju prostora (Uradni list RS, št. 199/21, 18/23 – ZDU-1O, 78/23 – ZUNPEOVE, 95/23 – ZIUOPZP, 23/24, 109/24, 25/25 – odl. US, 75/25 in 14/26) in skladno s 16. členom Statuta Občine Vransko (Uradni list RS, št. 17/10 in 53/10 ter Uradne objave Občine Vransko, št. 21/2012, 46/2015, 54/2016 in 4/2025) je Občinski svet Občine Vransko na …… redni seji, dne ……… sprejel


S K L E P 
 o lokacijski preveritvi za širitev stavbnega zemljišča na območju posamične poselitve domačije v Zahomcah v Občini Vransko (identifikacijska številka: 7064) 

1. člen 

(1) Lokacijska preveritev z identifikacijsko številko v zbirki prostorskih aktov 7064 se nanaša na širitev stavbnega zemljišča razpršene poselitve (A) na parcelah št. 1158/1, 1147, 1143/1, 1142/1,1144 – vse del, k.o. 1014 Ločica.   

2. člen 

(1)  Na območju obstoječe posamične poselitve se v enoti urejanja prostora EUP_VRop stavbno zemljišče ( parcelah 1158/1, 1147, 1143/1, 1142/1 – vse del, 1014 k.o. Ločica ) poveča tako, da se širi v smeri proti jug za cca. 14 metrov od obstoječe poti in proti severu za cca. 4 metre od obstoječega stavbnega zemljišča. Površina širitve znaša 580,14 m2, ob tem se na parcelah 1143/1 in 1144 - obe del, k.o. Ločica del stavbnega zemljišča v velikosti 305,31 m2 izloči in spremeni v kmetijska zemljišča. Izvorno stavbno zemljišče se tako poveča za 7 %. To je v skladu z določili drugega odstavka 135. člena ZUreP-3. Ob tem je ta zapolnitev vrzeli med obstoječim stavbnim zemljiščem, strmim pogozdenim pobočjem in potmi urbanistično smiselna.

(2) Predvidena je umestitev treh stavb za kratkotrajno nastanitev, za širitev dejavnosti na kmetiji za potrebe turizma, na območju značilne razpršene poselitve. Tri enake stavbe so zasnovane kot manjši volumni v tlorisni velikosti ca 45 m2 s simetrično dvokapno streho, z naklonom 45 stopinj in z opečnato kritino. Največji dimenziji posamične stavbe sta 5,40 x 8,20 metra, višinski gabarit pa je P+M, z najvišjo višino (do slemena 5,00 m). Orientacije vseh treh stavb poteka v smeri jugozahod-vzhod in sledi obstoječim stavbam na kmetiji.

(3) Sestavni del tega sklepa je grafični prikaz prilagojene in natančno določene oblike in velikosti območja stavbnega zemljišča.

3. člen 

(1) Pri umeščanju objektov v prostor je potrebno upoštevati usmeritve Ministrstva za kulturo in sicer, da se fasado načrtuje v lesu z vertikalno postavljenimi deskami, prepuščenimi naravni patinaciji. Fasadne odprtine naj bodo pokončno pravokotnih oblik in med seboj dimenzijsko poenotene ter kompozicijsko skladno razporejene z lesenim stavbnim pohištvom. Vsi vidni kleparski elementi (žlebovi, odtočne cevi, zaključne obrobe) naj se izvedejo v cinkotitu ali pocinkani pločevini. Morebitni snegobrani naj bodo v barvi strešne kritine. Tako bodo novi objekti v videzu podobni tradicionalnim pomožnim objektom. Priporočeno je, da je neposredna okolica utrjena v pesku, kot pod kozolcem ali z oblikovno nevtralnimi betonski, nepigmentiranimi tlakovci. Izogibati se je potrebno podpornim zidovom, okolico pa naj se po potrebi zasadi z avtohtonimi listopadnimi grmovnicami/drevesi.

(2) Za novogradnjo si je potrebno pridobiti kulturnovarstveno mnenje pristojne območne enote Zavoda za varstvo kulturne dediščine Slovenije. 

4. člen

(1) V skladu s sedmim odstavkom 138. člena ZUreP-3 se sprejeti sklep o lokacijski preveritvi skupaj z elaboratom in mnenji nosilcev urejanja prostora objavi v prostorskem informacijskem sistemu. 

(2) Občina Vransko podatke o lokacijski preveritvi posreduje Upravni enoti Žalec in Republiki Sloveniji, Ministrstvu za okolje in prostor. 

(3) Občina Vransko podatek o spremenjeni obliki stavbnih zemljišč vnese v evidenco stavbnih zemljišč, ob naslednjih spremembah in dopolnitvah občinskega prostorskega načrta pa spremembo ustrezno prikaže v grafičnem prikazu namenske rabe prostora. 

4. člen 

Ta sklep se objavi v Občinskem informatorju – Uradne objave Občine Vransko in začne veljati naslednji dan po objavi. 


Županja Občine Vransko
      Nataša Juhart

